open-index/open-wikipedia-markdown huggingface dataset:
Tue Lassen

**Tue Lassen** (født 28. november 1985) er en dansk orienteringsløper som løper for den danske klubben Pan Aarhus. 

Lassen har deltatt i VM i orientering, EM i orientering og dansk mesterskap. Han har vært på det danske landslaget, og har siden VM i 2011 deltat på en rekke verdensmesterskap. Høydepunktet i karrieren kom i 2015 da han sammen med Emma Klingenberg, Søren Bobach og Maja Alm ble verdensmester på sprintstafett i Inverness, Skottland. Individuelt ble det bronsemedalje på sprint i Venezia i 2014. Han løp tredje etappe på Danmarks lag som tok sølvmedalje på sprintstafett under VM i Estland i 2017 og andre etappe på laget som tok bronsemedalje på sprintstafett under VM i Latvia i 2018. 

Lassen har tidligere representert den norske klubben Bækkelagets SK og den danske klubben Faaborg OK. 

## Eksterne lenker
* 
* Løperens hjemmeside
Jorge Vergara

**Jorge Carlos Vergara Madrigal** (født i Guadalajara, Mexico, død 14. november 2019 i New York City, New York) var en meksikansk forretningsmann og filmprodusent.

Vergara var grunnleggeren av det meksikanske selskapet Grupo Omnilife som han har vært direktør for siden 1991. Omnilife eier fotballklubber som Club Deportivo Guadalajara i Mexico, CD Chivas i den amerikanske Major League Soccer, og Chivas Hefei. 

Vergara produserte også internasjonalt anerkjente filmer, så som ''The Assassination of Richard Nixon''. Vergara er med-produsent av den Oscar-nominerte filmen Og mora di også fra 2001.

Vergara døde den 14. november 2019 i New York City av hjerteinfarkt.
## Referanser

## Eksterne lenker
* "Jorge", the biographical book
*
Hail to the Thief

***Hail To The Thief*** er det sjette studioalbumet av det engelske bandet Radiohead. Albumet ble utgitt 9. juni 2003. Albumet inneholder mer piano og gitar, enn bandets forrige mer eksperimentelle album Kid A. Kritikere uttalte også at de følte tekstene var mer politiske, men dette er noe vokalist og hoved-låtskriver Thom Yorke har benektet.
## Sporliste
# «2 + 2 = 5»&nbsp;– 3:19
# «Sit down. Stand up»&nbsp;– 4:19
# «Sail to the Moon»&nbsp;– 4:18
# «Backdrifts»&nbsp;– 5:22
# «Go to Sleep»&nbsp;– 3:21
# «Where I End and You Begin»&nbsp;– 4:29
# «We suck Young Blood»&nbsp;– 4:56
# «The Gloaming»&nbsp;– 3:32
# «There There»&nbsp;– 5:23
# «I will»&nbsp;– 1:59
# «A Punchup at a Wedding»&nbsp;– 4:57
# «Myxomatosis»&nbsp;– 3:52
# «Scatterbrain»&nbsp;– 3:21
# «A Wolf at the Door»&nbsp;– 3:23

## Eksterne lenker
*
Amnesiac

***Amnesiac*** er det femte studioalbumet til Radiohead, og ble utgitt i 2001. Albumet bygger videre fra Radioheads eksperimentelle periode, og er blitt sett på som svært musikalsk lik deres forrige album *[[Kid A]]* som ble spilt inn samtidig.

## Sporliste
# «Packt Like Sardines in a Crushd Tin Box» – 4:00
# «Pyramid Song» – 4:49
# «Pulk/Pull Revolving Doors» – 4:07
# «You and Whose Army?» – 3:11
# «I Might Be Wrong» – 4:54
# «Knives Out» – 4:15
# «Morning Bell/Amnesiac» – 3:14
# «Dollars and Cents» – 4:52
# «Hunting Bears» – 2:01
# «Like Spinning Plates» – 3:57
# «Life in a Glasshouse» – 4:34

## Eksterne lenker
*
Andreas Carlgren

**Andreas Carlgren** (født 8. juli 1958) er en svensk embetsmann og politiker fra Centerpartiet. Carlgren var miljøvernminister i Fredrik Reinfeldts regjering fra 2006 til 2011.

Carlgren har vært riksdagsmedlem i to perioder; 1994–1998 og 2010–2011, valgt for Stockholms kommuns valkrets. Han forlot riksdagsplassen 29. september 2011.

## Privatliv
Carlgren er homofil. Da han ble miljøvernminister ble han Sveriges første åpne homofile statsråd.

## Referanser

 
 


## Eksterne lenker
* 
* 
*  Om Andreas Carlgren, fra den svenske regjeringens nettsted
Peter Eriksson (politiker)

**Lars-Johan Peter Eriksson** (født 1958) er en svensk politiker for Miljöpartiet de gröna. Han var sammen med Maria Wetterstrand partiets talsmann i perioden 2002–2011.

Eriksson er oppvokst i Strängnäs og bosatt i Kalix kommune og var kommunalråd i kommunen 1999–2004.

Eriksson ble innvalgt i Sveriges riksdag for Miljöpartiet de gröna i perioden 1994–1998 og igjen innvalgt i 2002. 

Eriksson var medlem av Konstitutionsutskottet 1994–1998, EU-nämnden 1997–1998 og Finansutskottet 1998. Fra 2010 til 2014 var han leder for Konstutionsutskottet.

Han ble innvalgt i Europaparlamentet i 2014. I 2016 forlot han Europaparlamentet for å bli statsråd i Stefan Löfvens første regjering. Han var bostadsminister og deretter bistandsminister i Stefan Löfvens andre regjering fra 21. januar 2019 til 17. desember 2020.

## Referanser


## Eksterne lenker
* 
* 
* 
* Om Peter Eriksson, fra Sveriges riksdags nettsider (svensk)
Færøyske frimerker 1988

**Færøyske frimerker 1988**. Det ble utgitt i alt sytten frimerker av Postverk Føroya i 1988. Det var fjortende året som Færøyene utga egne frimerker. I 1988 var det fem utgivelser, 2. februar en serie på fire merker med blomster, 11. april to Europa/CEPT-merker med tema transport og kommunikasjon, 6. juni fire merker med færøyske forfattere, 5. september tre merker julemøtet i 1888 og 17. oktober tre merker med motiv fra domkirkeruinen i Kirkjubøur. Utgivelsene forfatter og kirkeruinene var gravert av Czesław Słania.

## Færøyske blomster

Fil:Faroe stamp 156 daisy (Bellis perennis).jpg|FR 156: Tusenfryd (*[[Bellis perennis]]*).
Fil:Faroe stamp 157 heath spotted orchid (Dactylorchis makalata).jpg|FR 157: Flekkmarihand (*[[Dactylorhiza maculata]]*).
Fil:Faroe stamp 158 tormentil (Potentilla erecta).jpg|FR 158: Tepperot(*[[Potentilla erecta]]*).
Fil:Faroe stamp 159 common butterworth (Pinguicula vulgaris).jpg|FR 159; Tettegras (*[[Pinguicula vulgaris]]*)

*Design Bárður Jákupsson
## Europa CEPT 1988

Fil:Faroe stamp 160 satellite communication.jpg|FR 160: Satellitkommunikasjon.
Fil:Faroe stamp 161 roll on roll of.jpg|FR 161: RORO (Roll on roll off).

*Design Bárður Jákupsson
## Fæeøyske forfattere

Fil:Faroe stamp 162 jorgen frantz jacobsen.jpg|FR 162: Jørgen-Frantz Jacobsen.
Fil:Faroe stamp 163 christian matras.jpg|FR 163: Christian Matras. 
Fil:Faroe stamp 164 william heinesen.jpg|FR 164: William Heinesen.
Fil:Faroe stamp 165 hedin bru.jpg|FR 165: Heðin Brú.

*Gravør Czesław Słania

## Julemøtet i 1988

Fil:Faroe stamp 166 the christmas meeting 1888 - the advertisment.jpg|FR 166: "Ein og hvør..." (Annonse i avisen Dimmalætting) / Djóni í Geil, Enok Bærentsen og Hans Nicolai Jacobsen.
Fil:Faroe stamp 167 the christmas meeting 1888 - the outdoor rallies.jpg|FR 167: Utendørs / Rasmus Effersøe, C.L. Johannesen og Sámal á Krákusteini.
Fil:Faroe stamp 168 the christmas meeting 1888 - the hymn.jpg|FR 168: "Nú er tann stundin..." (hymn). / Júst á Húsum, Jóannes Patursson og Jens Olsen.

*Design Bárður Jákupsson

## Domkirkeruinene i Kirkjubøur

Fil:Faroe stamp 169 cathedral ruins in kirkjubour.jpg|FR 169: 
Fil:Faroe stamp 170 cathedral ruins in kirkjubour.jpg|FR 170: 
Fil:Faroe stamp 171 cathedral ruins in kirkjubour.jpg|FR 171: 
Fil:Faroe stamp 172 cathedral ruins in kirkjubour.jpg|FR 172: 

*Gravør Czesław Słania

## Eksterne lenker
* Postur.fo Homepage
Færøyske frimerker 1989

**Færøyske frimerker 1989**. Det ble utgitt i alt femten frimerker av Postverk Føroya i 1989. Det var femtende året som Færøyene utga egne frimerker. I 1989 var det fem utgivelser, 6. februar en serie på tre merker Tórshavn domkirke 200 år, 10. april to Europa/CEPT-merker med tema leketøy og samme dag to merker med færøyske folkedrakter, 5. mai tre merker med sportmotiv fra øylekene og 2. oktober tre merker med motiv av fuglefjell på Suðuroy. Utgivelsene Tórshavns kirke, folkedrakter og fuglefjell på Suðuroy var gravert av Czesław Słania.

## Tórshavn domkirke 200 år

Fil:Faroe stamp 173 the church of torshavn.jpg|FR 173: Tórshavns kirke.
Fil:Faroe stamp 174 the church of torshavn - altar piece.jpg|FR 174: Altertavlen.
Fil:Faroe stamp 175 the church of torshavn - bell.jpg|FR 175: Kirkeklokken fra skipet «Norske Løve».

*Gravør Czesław Słania.

## Europa / CEPT: Leketøy fra vikingtiden

Fil:Faroe stamp 176 viking toys - carved boat.jpg|FR 176: Båt, funnet 1957 i Kvívík.
Fil:Faroe stamp 177 viking toys - carved horse.jpg|FR 177: Hest, funnet 1955 i Kirkjubøur.


## Folkedrakter

Fil:Faroe stamp 178 national costumes - sjostuka and stavnhetta.jpg|FR 178: Sjóstuka og Stavnhetta.
Fil:Faroe stamp 179 national costumes - stakkur.jpg|FR 179: Stakkur.

*Gravør Czesław Słania.

## Øylekene

Fil:Faroe stamp 180 boat race.jpg|FR 180: Båtrace.
Fil:Faroe stamp 181 team handball.jpg|FR 181: Handball.
Fil:Faroe stamp 182 football.jpg|FR 182: Fotball.
Fil:Faroe stamp 183 swimming competition.jpg|FR 183: Svømming.
Design Olivur við Neyst. 


## Fuglefjell på Suðuroy

Fil:Faroe stamp 184 suduroy - tvoran.jpg|FR 184: Tvøran.
Fil:Faroe stamp 185 suduroy - skuvanes.jpg|FR 185: Skúvanes.
Fil:Faroe stamp 186 suduroy - beinisvord.jpg|FR 186: Beinisvørð.
Fil:Faroe stamp 187 suduroy - asmundarstakkur.jpg|FR 187: Ásmundarstakkur.

*Gravør Czesław Słania.

## Eksterne lenker
* Postur.fo Homepage
Dharmachakra

**Dharmachakra** (sanskrit: धर्मचक्र; pāli: *Dhammacakka*; tibetansk འཀོར་ལོ།, *chos kyi 'khor lo*; betydningen *[[Dharma]]s hjul* eller *Lovens hjul*) er et symbol for *dharma*, Buddhas lære om veien til sann opplysning. Et tilsvarende symbol brukes også innen jainismen.

Ordet chakra betyr opprinnelig *hjul* på sanskrit, og et hjul med åtte eller flere eiker er et av de eldste symbolene for buddhismen, og har vært brukt som det siden de eldste fasene av indisk buddhisme. 

Avhengig av utformingen kan hjulet representere ulike meninger:
* med 8 eiker viser hjulet til Den åttedelte veien
* med 12 eiker viser hjulet til Pratītyasamutpāda, de tolv lovene for «avhengig tilkommelse»
* med 24 eiker viser hjulet både til Pratītyasamutpāda og til De tolv lovene for «avhengig bestemmelse»
* med 31 eiker viser hjulet til de 31 Trailokya (11 riker av begjær, 16 riker av form og 4 riker av formløshet)

Sirkelformen tolkes også som et uttrykk for lærens fullkommenhet. Navet representerer disiplinen som er kjernen i meditasjonen.

File:Coat of arms of Sri Lanka.svg|Sri Lankas riksvåpen har et blått dharmahjul som crest
Image:Flag of India.svg|Indias flagg. Et *Ashoka Chakra* har 24 eker etter Ashokas inskrifter
Image:Flag of Sikkim (1967-1975).svg|Sikkims flagg
Image:Dharmacakra_flag_(Thailand).svg|Dharmachakra-flagget brukes av buddhister i Thailand
Brent & resirkulert

***Brent & resirkulert*** er et musikkalbum med Nils Aune & Prepple Houmb, albumet kom 2. september 2011 og er duoens første plate.

## Sporliste
Alle låter er skrevet av Nils Aune.
# «Reiser alene»
# «Hvem der»
# «Tømt»
# «Brent»
# «Alt vi vil»
# «Høyeste fjell»
# «Virvelløs»
# «Abstinens»
# «Blind»
# «Sol i det fjerne»
## Medvirkende
### Musikere
* Prepple Houmb - sang 
* Nils Aune - div. instrumenter, låtskriver
* Mathias Eick - trompet 
### Øvrige medvirkende
* Håvard Gjelseth - design 
## Eksterne lenker
* Brent & resirkulert
Hege Vold

**Hege Vold** (født 26. april 1988) er en norsk friidrettsutøver, som representerer klubben Gjesdal IL. Hun konkurrerer i sprint og hekkesprint. 

Hun startet med terrengløp da hun var 13 år gammel, og begynte ikke med hekkeløp før hun var 16 år.

## Resultater
Vold vant sin første NM-medalje som senior ved NM i friidrett 2008. Her vant hun sølv på 400 meter hekk og bronse på 100 meter hekk. I 2008 deltok hun også i det nordisk-baltiske mesterskapet for U23-utøvere, der hun vant gull på 4 x 400 m stafett, der hun løp sammen Benedicte Hauge, Martine Borge og Cecilie Benedicte Isern.

Året etter vant hun sitt første NM-gull på 400 meter hekk, over to sekunder foran Tine Teigene Dalen. Hun løp på 58,42, som var ny personlig rekord. I samme NM fikk hun også bronse på 100 meter hekk. Hun deltok også ved U23-VM i friidrett 2009 i Kaunas. På 100 meter hekk kom hun nest sist i sitt kvalifiseringsheat, med tiden 13,97, og nådde ikke semifinalen. Christina Vukicevic vant gull på denne distansen. På 400 meter hekk ble hun også slått ut i kvalifiseringsheatet, hun kom på fjerdeplass i sitt heat med tiden 59,57. 

Ved det nordisk-baltiske U23-mesterskapet 2009 vant hun gull på 100 meter hekk, og kom på fjerdeplass på 400 meter hekk. I tillegg deltok hun på begge stafettene; Norge fikk gull på 4 x 400 meter (sammen Martine Borge, Cecilie Benedicte Isern og Benedicte Hauge), og bronse på 4 x 100 meter stafett (sammen Marie Hagle, Ida Marcussen og Tine Teigene Dalen).

## Utmerkelser
Den 1. januar 2010 mottok hun Gjesdal kommunes kulturstipend 2009.

## Medaljer i norske mesterskap

## Referanser




## Eksterne lenker
* 
* European Athletics - Hege Vold
Jinming

**Jinming** (kinesisk: 金明区; pinyin: *Jīnmíng Qū*) er et bydistrikt i byprefekturet Kaifeng i provinsen Henan i Folkerepublikken Kina.

Arealet er på 252,38 km² og teller ca. 182.000 innbyggere (2005).
Yuanhui

**Yuanhui** (kinesisk: 源汇区; pinyin: *Yuánhuì Qū*) er et  bydistrikt i byprefekturet Luohe i provinsen Henan i Folkerepublikken Kina.

Det har et areal på 201,6 km² og teller ca.  innbyggere (2004). Det er sentrum og sete for byregjeringen.

## Eksterne lenker
* Lokalregjeringens side
Longting

**Longting** (kinesisk: 龙亭区; pinyin: *Lóngtíng Qū*) er et bydistrikt i byprefekturet Kaifeng i provinsen Henan i Folkerepublikken Kina. 

Det har et areal på 91,51 km² og teller ca. 116.000 innbyggere (2005).

## Eksterne lenker
* Lokalregjeringens hjemmesider
Mattismesse vår

**Mattismesse vår** er messen til minne om apostelen Mattias. Mattismessen ble feiret 24. februar. Apostelen Mattias erstattet disippelen Judas Iskariot.

Primstavsmerket er en øks, (omvendt) «M».
## Referanser
Petersmesse

**Petersmesse** eller **Persok**, 29. juni, ble opprinnelig feiret til minne om apostlene Peter og Paulus martyrdød i Roma. Under pave Gregor den stores styre ble dagen sterkt knyttet til Peter, mens Paulus' messedag ble 30. juni (*Pauli commemoratio*). Primstavsmerket er en nøkkel, blomst (legende urter kunne med fordel plukkes på denne tiden). Feiringen er av gammel opprinnelse, datoen som ble valgt var enten årsdagen for deres død eller for overføringen av deres relikvier.

## Referanser
Wancheng

**Wancheng** (kinesisk: 宛城区; pinyin: *Wǎnchéng Qū*) er et bydistrikt i byprefekturet Nanyang i provinsen Henan i Folkerepublikken Kina.

Det har et areal på 880 km² og teller ca. 800.000 innbyggere (2002).

## Eksterne lenker
* Infoside
Seljumannamesse

**Seljumannamesse**, **Seljemannamesse**, **festum Sunnive virginis** eller **Sankt Sunnivas dag** feires til minne om St. Sunniva som etter sagnet omkom i en hule sammen med sine ledsagere, Selje-mennene, på Selje i Nordfjord. Minnedagen er 8. juli og primstavsmerket er en krone (Sunniva var kongedatter), trefork, berg eller hule (der de led martyrdøden).

Dagen er på Østlandet også kjent som Knutsok eller Knut med ljåen (egentlig 10. juli), Kjell fut og tredjevaka (Østlandet). På Vestlandet hadde de en merkedag til, 31. august, etter dagen i 1170 da Sunnivas skrin ble flyttet fra Selje til Bergen. Sunniva er Bergens skytshelgen.

## Referanser
Korsmesse vår

**Korsmesse vår** markerte datoen 3. mai, hvor Kristi kors ble funnet igjen av keiserinne Helena, mor til keiser Konstantin. Da skulle alle grinder lukkes og alle gjerder være reparert. På Alstadhaug ble dagen kalt *reinkalvria*.

Primstavsmerket er som regel et kors.

## Kilder
*
Ragnar Halvorsen

**Ragnar Halvorsen** (1924–2019) var en norsk siviløkonom og næringslivsleder som var den første president i Næringslivets Hovedorganisasjon (NHO).

Halvorsen ble i 1961 ansatt i Dyno Industrier, som på det tidspunktet het Norsk Sprængstofindustri. Han ble adm. direktør i selskapet fra 1981 til 1987 og styreleder samme sted fra 1987 til 1995.

Halvorsen var president i Norsk Arbeidsgiverforening (NAF) og pådriver av sammenslutningen mellom NAF (Norges Industriforbund) og Norges Håndverkerforbund til Næringslivets Hovedorganisasjon (NHO). Fra 1989 til 1992 var han NHOs første president. Halvorsen var styreleder i Norges Eksportråd, Borregaard og Den norske Creditbank.

Med sin hustru Anna Halvorsen, født Ødegård, fikk han datteren Marit Halvorsen, professor dr. juris ved Universitetet i Oslo.

## Referanser
Færøyske frimerker 1990

**Færøyske frimerker 1990**. Det ble utgitt i alt sytten frimerker av Postverk Føroya i 1990. Det var sekstende året som Færøyene utga egne frimerker. I 1990 var det fem utgivelser, 5. februar en serie på fire merker med motiv fra fiskeindustrien, 9. april to Europa/CEPT-merker med tema postkontor og samme dag tre merker færøyske flagget Merkið femti år, 6. juni fire merker med hvaler og 8. oktober fire merker med motiv fra Nólsoy. 
## Fiskeindustrien

Fil:Faroe stamp 188 fish industry - unloading the fish.jpg|FR 188: Lossing.
Fil:Faroe stamp 189 fish industry - preliminary processing.jpg|FR 189: Rensing.
Fil:Faroe stamp 190 fish industry - processing the fish.jpg|FR 190: Filetering.
Fil:Faroe stamp 191 fish industry - stacking the processed product.jpg|FR 191: Ferdig produkt.

*Design Bárður Jákupssen

## Europe/CEPT - Postkontor

Fil:Faroe stamp 192 post offices - gjogv.jpg|FR 192: Gamelt postkontor i Gjógv.
Fil:Faroe stamp 193 post offices - klaksvik.jpg|FR 193: Moderne postkontor i Klaksvík.

Design Bárður Jákupssen
## Merkið - færøyske flagget 50 år

Fil:Faroe stamp 194 merkid 1940-1990.jpg|FR 194: Merkið.
Fil:Faroe stamp 195 trawler nyggjaberg.jpg|FR 195: Nýggjaberg med Merkið under krigen.
Fil:Faroe stamp 196 schooner sanna.jpg|FR 196: Sanna med flagget første gang til Amerika.
Fil:Faroe stamps 194-196 merkid 1940-1990.jpg|FR 194-196: Miniark.

*Design Bárður Jákupssen

## Hvaler i Nord-Atlanteren

Fil:Faroe stamp 197 Mesoplodon bidens.jpg|FR 197: Nordspisshval (*[[Mesoplodon bidens]]*).
Fil:Faroe stamp 198 Baleana mysticetus.jpg|FR 198: Grønlandshval (*[[Balaena mysticetus]]*).
Fil:Faroe stamp 199 Eubalaena glacialis.jpg|FR 199: Nordkaper (*[[Eubalaena glacialis]]*).
Fil:Faroe stamp 200 Hyperoodon ampullatus.jpg|FR 200: Nebbhval (*[[Hyperoodon ampullatus]]*)


## Nólsoy

Fil:Faroe stamp 201 steffan danielsen - nolsoy.jpg|FR 201.
Fil:Faroe stamp 202 steffan danielsen - nolsoy.jpg|FR 202.
Fil:Faroe stamp 203 steffan danielsen - nolsoy.jpg|FR 203.
Fil:Faroe stamp 204 steffan danielsen - nolsoy.jpg|FR 204.

*Kunstner Steffan Danielsen

## Eksterne lenker
* Postur.fo Homepage
Knutsmesse

**Knutsmesse**, også **Knut med ljåen** eller **Knutsok**, er en merkedag som blir feiret 10. juli til minne om den danske helgenkongen Knut den hellige som døde på denne dato i 1086. 

På primstaven er dagen oftest merket med en ljå eller en rive da det ifølge både norsk og dansk tradisjon var vanlig at slåttonna skulle påbegynnes på denne dagen.

Fra gammelt av har man følgende rim om Knutsmessen:
«*Kjell fut og St. Knut*
*driver bonden med ljåen ut*»

## Se også
*Kari med riva

## Referanser
Slaget ved Muye

**Slaget ved Muye** (hanzi: 牧野之戰; hanyu pinyin: *Mùyě Zhī Zhàn*) var et viktig slag i Kinas historie som ble utkjempet ved Muye, sørvest for Shang-hovedstaden Yinxu, muligens i 1046 f.Kr. Kong Wu av Zhou med sine allierte beseiret Shang-dynastiets siste hersker Di Xin, noe som førte til slutten på sistnevntes dynasti og begynnelsen på Zhou-dynastiet. 

## Litteratur
*Wu, K. C. (1982). *The Chinese Heritage*. New York: Crown Publishers. .
Jakobsmesse

**Jakobsmesse** eller **Jakob våthatt** er et folkelig navn på minnedagen for apostelen Jakob den 25. juli. Apostelen Jakob var en av Jesu tolv apostler, sønn av Sebedeus og Salome og Jesu fetter.  Han ble Spanias nasjonalhelgen og graven hans i Santiago de Compostela hvor han etter legenden ble gravlagt 25. juli år 44, er et av de viktigste pilegrimsmålene i kristen tradisjon.

Primstavmerket er en hatt og et muslingeskall; pilegrimene benyttet ofte muslingskall som drikkebeger.  I folkelig tradisjon er muslingskallet omtolket til en vanndråpe, derav navnet Jakob våthatt.

Siden 25. juli i det gamle landbruket kommer midt i slåtten, var merkedager som spådde været viktige. Denne dagen ventet folk regn.

## Kilder
*Den hellige apostelen Jakob hos Katolsk.no
*Pilegrimsfellesskapet St. Jakob
Jiang Ziya

**Jiang Shang** (kinesisk: 姜尚, pinyin: *Jiāng Shàng*) eller **Jiang Wang** (姜望, *Jiāng Wàng*) med etternavnet **Lǚ** (呂) og stilnavnet ** Zǐyá** (子牙), også kalt **Storhertug Wàng** (望太公; hanyu pinyin: *Wàng Tàigōng*) var en kinesisk historisk og legendarisk vismann og militær strateg som bodde ved Weishui i det ellevte eller tolvte århundre f.Kr. Jiāng Zǐyá ble tilkalt av kong Wen av Zhou for å tjene som hans statsminister. Hans instruksjoner til kong Wen skal ha vært opphavet til *[[Liutao]]*. 

Han hjalp Wens sønn kong Wu av Zhou med å beseire Shang-dynastiet i slaget ved Muye, som førte til opprettelsen av Zhou-dynastiet. I dag blir han regnet som en av Kinas og verdens største strateger. 

## Eksterne lenker
* 
* Jiang Taigong: The Supreme Strategist 
* Welcome to Taoistsecret.com
Larsok

**Larsok** (også **Larsmesse** eller **Lavransmesse**) er en kirkelig minnedag 10. august. Dagen er til minne om St. Laurentius som ble pint til døde på en rist 10. august år 258.  Primstavsmerket er en rist.

## Kilder
*Larsok hos SNL
*Larsok
Jomfrubråten

**Jomfrubråten gård** er en gård på Bekkelaget i Oslo, antakelig utskilt fra Ekeberg gård. 

Navnet Jomfrubråten dukker opp i 1723. Ca. 1700 ble Christian Stockfleth eier av Braattum (Braatten). Grensen mellom Munkebråten Søndre og Braatten var en grensebekk som er der dagens Ekebergrestaurant står. Ved Christian Stockflets død i 1704 arver hans enke Isabylla Margretha Mechlenburg. Senere er det barna som står som eiere. Ved matrikkelutkast i 1723 nevnes navnet Jomfrubraaten. *Jomfruen* er antakelig Isabella Stockfleth, som var Stockfleth og Mechlenburgs datter. Hun eier frem til 1729 da hennes mann Major Vossgrav solgte eiendommen som da hadde et lite småbruk. Kjøper i 1729 var Canselliråd Jacob Rasch. Kongshavn og Sjursøya fulgte Jomfrubråten. Sjursøya ble utskilt fra Jomfrubråten i 1741, mens Kongshavn ble utskilt i 1747, men senere lagt til igjen. Gårdsbygningene er verneverdige og er bevart i Jomfrubråtveien 47. Jomfrubråten hadde en husmannsplass Svenskesletten. Denne ble ikke utskilt og solgt, men ble tillagt skråningen når gården deles i 2, etter at den ble solgt på tvangsaukson i 1866 til Lorenz Meyer.

Ifølge Oluf Rygh er gården nevnt første gang i 1723.

## Referanser
Kose

**Kose** er navnet på to småbyer i Estland:

*Kose (Harju) i fylket Harju i nord.
*Kose (Võru) i fylket Võru i sørøst.
Cause célèbre

En **cause célèbre** (fl.: *causes célèbres*, fransk for «berømt sak») er en sak eller hendelse som skaper kontrovers og offentlig debatt og oppmerksomhet. Uttrykket brukes særlig i forbindelse med juridiske saker. Uttrykket stammer fra det 37-bind store Nouvelles Causes Célèbres fra 1763.

Et eksempel er Caryl Chessman. 

## Referanser
Natasha Bielenberg

**Natasha Bielenberg** født *Natalia Udovikova Bielenberg* (12. januar 1954) er en koreograf, arrangør og artist. Hun er datter av den russiske sigøynersangerinnen og skuespilleren Raisa Udovikova (mest kjent i Norge under navnet Raya Bielenberg). Natasha Bielenberg begynte sin artistiske karrière som 8-åring i Teater Romen i Moskva, hvor også hennes mor Raya Bielenberg jobbet. Hun er også kjent som formidler av sigøynerkultur i Norge.

Natasha Bielenberg gikk på Grefsen skole og Sandaker ungdomsskole i Oslo. 

Hun er norsk representant for International Romani Union.
Bielenberg er kreditert for arbeidet som spesialkoreograf (Roma Gypsy Choreography) for artisten Madonna i forbindelse med turnéen Sticky & Sweet Tour. Siden 1999 har hun og familien vært drivkraft bak Den internasjonale sigøynerfestivalen Yagori som arrangeres i Oslo hvert år, første helg i september, og som støttes  av regjeringen. Hun har også drevet informasjonsarbeid overfor skoleelever om diskriminering og utryddelse av romfolk under holocaust.

## Referanser
Daniel Victor Sundsten

**Daniel Victor (Johansen) Sundsten** (1885&ndash;1967) var en norsk friidrettsutøver som representerte Kristiania IF i Oslo. Han er i enkelte kilder feilaktig oppført som Dennis W. Johansen.

I 1911 ble Johansen norsk mester i lengdehopp, med 6,42&nbsp;m, spyd med 85,07&nbsp;m og i stavhopp med 2,90&nbsp;m. For sine prestasjoner ble han tildelt kongepokalen. Johansen var også norsk mester i spyd i årene 1912-15.

I sin aktive karriere gikk han under navnet «D.V. Johansen». Han byttet senere etternavn til Sundsten.

## Medaljer i norske mesterskap

## Referanser
Hornindal Idrettslag

**Hornindal Idrettslag** (stiftet 1. oktober 1910) er et idrettslag fra Hornindal i Volda kommune i Møre og Romsdal, som driver med fotball, skiidrett, vektløfting og volleyball. A-laget i fotball spiller i 5. divisjon.

### Tabell 2013

## Kjente utøvere
*Frode Grodås, fotball
*Anders Fannemel, skihopp

## Eksterne lenker
* 
* Hornindal Fotball
Abdul Basir Salangi

**Abdul Basir Salangi** er en afghansk polititjenestemann og politiker. Han var guvernør for provinsen Parvan fra 2009 til 2015, og guvernør for provinsen Farah fra 2018.

Salangi var kommandant under den afghanske borgerkrigen sammen med blant andre Jamiat-e Islami og Ahmad Shah Massoud. I tillegg var han sjef for Kabul etter Talibans fall i 2001 og frem til han ble erstattet av general Baba Jan. Salangi ble deretter utnevnt som politimester for Kabul. I 2008 mottok Salangi posten som guvernør for Parvan-distriktet. Den afghanske uavhengige menneskerettighetskommisjonen anklaget Salangi for å ha gitt ordre å rive flere hundre hus tilhørende fattige i Shinpur-distriktet i Kabul fordi en gruppe krigsherrer skulle bygge husene sine der. Etter denne hendelsen ble Salangi fjernet fra sin post og han fikk rollen som politisjef for Wardak-provinsen, en stilling han hadde frem til 2005. 

Salangi har vært et mål for drap og snikmord i likhet med mange andre afghanske politikere og offentlige tjenestemenn. Den 14. august 2011, lanserte en gruppe selvmordsbombere et koordinert angrep på guvernørens palass i Charikar. Selv om Salangi overlevde dette høyprofilerte drapet, ble minst 19 andre mennesker drept i hendelsen. Angrepet begynte med en eksplosjon fra en bilbombe utenfor porten til palasset hans fulgt av selvmordsbombere som stormet palasset og sprengte seg i luften. I likhet med tidligere angrep, hevdet Taliban også denne gangen at de hadde ansvaret for det mislykkede angrepet.

## Referanser
Võhandu

**Võhandu** (estisk: *Võhandu jõgi*) er ei elv i Estland, og er med sine 162 km landets lengste. Nedbørfeltet er på , og elva har om lag 127 meters høydeforskjell. Kildene er ved landsbyen Saverna i Valgjärve kommune i det sørøstre av landet, og den renner derfra videre ut i innsjøen Lemmijärv. Etter innsjøen Vagula bærer elva tidvis navnet *Pühajõgi* («Hellig elv») eller *Voo*. 

Elva renner ut i innsjøen Peipus og er farbar opp til landsbyen Võõpsu. Før utløpet i Peipussjøen får den tilsig av den høyre sideelva Mädajõgi, som er 27 km lang.
Koronarsykdom

**Koronarsykdom**  er en fellesbetegnelse på lidelser som skyldes blokkeringer og eller innsnevringer   i hjertets kransårer, koronararteriene.  Hjerteinfarkt og Angina pectoris utgjør de aller fleste tilfellene av koronarsykdom. Kvinner rammes  gjennomsnittlig omtrent ti år senere enn menn av koronarsykdom, men kvinner med risikofaktorer mister gjerne denne fordelen.

## Kilder
*NHI.no:Hjertesykdom - forebygg komplikasjoner! 

## Referanser
Albert Baez

**Albert Baez** (født 15. november 1912 i Puebla i Mexico, død 20. mars 2007) var en fremtredende meksikansk-amerikansk fysiker, og far til sangerne Joan Baez og Mimi Farina. 

Hans familie flyttet til USA da han var to år gammel fordi faren fikk en jobb der og Baez vokste opp i Brooklyn. Baez mottok en bachelorgrad i matematikk fra Drew University i 1933 og deretter tok han en mastergrad i fysikk fra Syracuse University i 1935. I 1936 giftet han seg med Joan Chandos Bridge, datter av en episkopal prest. Paret begynte som kvekere og fikk tre døtre, Pauline, Joan og Mimi. Paret flyttet til California, hvor Baez tok en doktorgrad i fysikk. 

Baez var forfatter av læreboken *The New College Physics: A Spiral Approach* som ble publisert i 1967. Han var også med-forfatter av en rekke andre lærebøker og han hjalp til med utviklingen av Encyclopædia Britannica Educational Corp fra 1967 til 1974. I juni 1974 Baez ble tildelt en æresgrad fra British Open University. Baez døde av naturlige årsaker den 20. mars 2007, i en alder av 94 år, på et pleiehjem i Redwood City. 

## Referanser


## Eksterne lenker
* Albert Baez bio on Mimi Farina website
* Science and technology discoveries, 1948
* *A Year in Baghdad*, Albert V. Baez and Joan Baez (Daniel & Daniel Pub 1988)
* HENAAC Hall of Fame Inductees
* Marin Independent Journal obituary
* SF Chronicle Obituary 
* Former Harvey Mudd College Faculty Member Albert Baez Dies at Age 94
* Stanford Obituary
* Title:	Albert Vinicio Baez and the promotion of science education in the developing world 1912-2007, Fernando Reimers, UNESCO.
Herman Sotaaen

**Herman Sotaaen** (1888&ndash;1967) var en norsk friidrettsutøver som representerte Kristiania IF i Oslo. 

Han deltok på både 100 meter og 200 meter under Sommer-OL 1912 i Stockholm. Har kom ikke videre fra kvalifiseringsrundene i noen av øvelsene. 

Under de norske mesterskapene i 1911 og 1912 vant han alle de tre sprintdistansene, 100 meter, 200 meter og 400 meter. I 1911 satte han mesterskapsrekord på 100 meter med 11,1. 200 meter var ny mesterskapsøvelse i 1910, dermed satte Sotaaen nye mesterskapsrekorder begge årene, i 1912 tangerte han sin egen norske rekord med tiden 23,3.  Også på 400 meter kom begge seirene på nye rekordtider, sist på tiden 52,6 sek, en rekord som stod til 1919.

Sotaaen senket den norske rekorden på 400 meter to ganger: 52,8 3. september 1911, og 51,9 to uker senere, den 17. september. Etter 1912 er ikke Sotaaen å finne i friidrettsstatistikkene.

## Medaljer i norske mesterskap

## Referanser




## Eksterne lenker
*
Andris Vang

**Andris Eivindsson Vang** (født 27. mai 1795 på Baggetun i Vang i Valdres, død 3. oktober 1877 på Lund i Vang) var en forfatter, folkeminnesamler og skolemester som ble den første som ga ut folkeminner på dialekt. Ludvig Mathias Lindeman brukte Vang som kilde for sine norske folkemelodier. Hans melodier har også blitt brukt av komponister som Edvard Grieg, Halvdan Kjerulf og Igor Stravinskij.

Kjente sanger som han har laget er blant annet *Jesus Christus Er Opfaren* og *Naar Vi I Største Nøden Staae* som ble utgitt i 2005 av Sinikka Langeland og Kåre Nordstoga på albumet *Kyriekoral: Norwegian Folk Hymns And Bach Chorales*.

Stua hvor Vang bodde er nå på Valdres Folkemuseum.

## Referanser
Amstrad PCW

**Amstrad PCW** var en serie av personlige datamaskiner produsert av det britiske selskapet Amstrad fra 1985 til 1998.

Tidlig i seriens livsløp ble de også solgt under lisens i Europa som «Joyce» av det tyske elektronikkfirmaet Schneider. Når de ble lansert, var prisen til PCW-systemene under en fjerdedel av de IBM-kompitable PC-systemene i Storbritannia. Som en konsekvens av dette ble serien veldig populær i private hjem og mindre bedrifter, både i Storbritannia og ellers i Europa. De to siste modellene, som ble lansert på midten av 90-tallet ble kommersielle fiaskoer, da de ble trengt ut av marked av billigere IBM-kompitable PC-er, med flere muligheter og bredere programvareutvalg. Den siste modellen i serien var heller ikke bakoverkompatibel med tidligere modeller.

På alle modeller, inkludert den siste, lå CPU, RAM, diskettstasjon og strømforsyning i skjermen. Alle modellene inkluderte en skriver, bortsett fra den siste. Tidligere modeller brukte en 3-tommers diskett, mens de som ble solgt fra 1991 og utover brukt 3,5-tommers disketter, noe hadde blitt standard rundt det tidspunktet PCW-serien var lansert. Et utvalg av billige produkter ble lansert for å kopiere 3-tommers disketter til 3,5-tommers formatet, slik at data kunne bli overført til andre maskiner.
Torodd

**Torodd** er et norsk og svensk mannsnavn av norrønt opphav. Det er satt sammen av ledd som betyr «torden» og «spiss». Navnet finnes også i versjonene Tor Odd, eller med bindestrek, Tor-Odd. Torodd har norsk navnedag den 18. august. Navnet er i dag mest brukt på Island i formen *Þóroddur*. En navnebærer er den norske skøyteløperen Torodd Hauer (1922–2010).

## Etymologi
*Torodd* har opprinnelse i norrøne *Þóroddr*, som er satt sammen av *þórr*, «torden», og *odd*, «spiss». Det første leddet kan også henvise til den norrøne guden Tor.

## Utbredelse
*Þóroddr* var et vanlig mannsnavn på Island og antakelig også i Norge i vikingtiden. Over 10 forskjellige personer med navnet er nevnt i Landnåmabok.
*Torodd* er kjent brukt i Norge i middelalderen. Kun tre forskjellige personer med navnet er nevnt i Regesta Norvegica, så navnet var ganske sjeldent.
Navnet har senere vært lite brukt i Norge.

|}

## Kjente personer med navnet

Personene i listen er ordnet kronologisk etter fødselsår.
* Torodd Snorrason (1000-tallet), islandsk sagahelt som tjente i Norge
* Torodd Hauer (1922–2010), norsk skøyteløper og OL-deltaker
* Torodd Urnes (født 1953), norsk lokalpolitiker og ordfører
* Torodd Veiding (født 1954), norsk jurist og politimester
* Þóroddur Bjarnason (født 1960), islandsk sosiolog og professor ved Universitetet på Akureyri
* Torodd Wigum (født 1968), norsk dirigent og musiker
* Þóroddur Þórðarson (født 1972), islandsk fotballspiller og trener
* Torodd Overåsberget (født 1974), norsk musiker og vokalist

## Annen bruk av navnet
* Torodd Idrettsforening er en idrettsforening fra Frogner i Oslo.

## Referanser


## Eksterne lenker
Torodd Idrettsforening

**Torodd Idrettsforening**, tidligere **Idrætsforeningen Torodd** (stiftet 29. april 1906), er en norsk idrettsforening fra Frogner i Oslo. Klubbens hjemmebane var Frogner stadion.

Klubbens friidrettsgruppe, *Torodd IF – [[Friidrett]]*, er den mest aktive avdelingen i klubben.

## Kjente utøvere
* Alexander Pedersen, friidrettsutøver (sprint)
* Sverre Hilmar Hansen, friidrettsutøver (lengde- og høydehopp)
* Konrad Hauge, friidrettsutøver (mangekamp og hekkeløp)
* Kai Sjøberg, friidrettsutøver (hekkeløp)
* Audun Boysen. friidrettsutøver (mellomdistanse)
Post hoc ergo propter hoc

***Post hoc ergo propter hoc*** (latin: «Etter dette, derfor på grunn av dette») er en tankefeil om kausalitet. Denne setningen antyder at dersom en hendelse forekommer etter en tidligere hendelse, så må den første hendelsen være den kausale årsaken til den andre hendelsen.

## Logisk fremstilling
* A inntreffer og deretter inntreffer B også
* Derfor er A årsaken til B

A kan være årsaken til B i noen tilfeller, men en kan ikke bevise en kausal sammenheng mellom A og B ved bruk av argumentasjonen som er vist ovenfor.

## Eksempler
# *Jeg hadde hodepine og så spiste jeg et eple. Senere gav hodepinen seg. Derfor var det eplet som kurerte hodepinen*
#*Global piratvirksomhet har gått kraftig nedover i de siste hundre årene. Senere har den globale temperaturen steget. Derfor er mindre global piratvirksomhet årsaken til økt global temperatur*
#*Natten kommer etter dagen, derfor er dagen årsaken til natten*

## ''Cum hoc non est propter hoc'' (fornektelse av prinsippet)
Dersom man vil uttrykke med et annet latinsk uttrykk at det foreligger en feilslutning av type *post hoc ergo propter hoc*, kan man si *cum hoc non est propter hoc* (latin: «med dette er ikke på grunn av dette»).

## Se også
* Kausalitet og korrelasjon

## Kilder
*Sceptic's Dictionary
*Post Hoc Reasoning 
*Iron Chariots
Pedja (elv)

**Pedja** (estisk: *Pedja jõgi*) er ei sideelv til den større  Emajõgi i det nordøstre Estland, og er med sine 122 km landets fjerde lengste og den neste lengste bielv.  Denne sideelva er faktisk lengre enn selve hovedelva Emajõgi som den renner ut i.

Nedbørfeltet er på 2 710 km², og elva har om lag 63 meters høydeforskjell. Kildene er ved høydedragene Pendivere i Väike-Maarja kommune, og den renner derfra videre ut i elva Emajõgi. 

## Referanser
Alexander Pedersen

**Alexander Pedersen** (1891&ndash;1955) var en norsk friidrettsutøver som representerte Torodd IF i Oslo. 

Han deltok på både 100- og 400 meter og den norske stafettlaget under Sommer-OL 1912 i Stockholm. Har kom ikke videre fra kvalifiseringsrundene i noen av øvelsene. 

Pedersen vant NM i friidrett på 100 meter i 1910 og 1915, på 200 meter i 1913 og 1915 og på 400 meter i 1913, 1914 og 1915. For de tre seirene i 1915 ble han tildelt kongepokalen i friidrett. 

## Medaljer i norske mesterskap

## Referanser




## Eksterne lenker
*
Olav Frogner

**Olaf (Olav) Andor Juliussen Frogner** (1893–1919) var en norsk friidrettsutøver som representerte IF Ørnulf i Oslo.

Frogner var sprinter og vant NM i friidrett på 100 meter i 1916, 1917 og 1918 og på 200 meter i 1917 og 1918. For seirene i 1917 ble han tildelt kongepokalen i friidrett. 

Den 9. juli 1916 satte han ny norsk rekord på 200 meter med 22,5 sekunder (bilde til høyre):

Frogner døde av spanskesyken i mars 1919.

## Medaljer i norske mesterskap

## Referanser
Judas (sang)

**«Judas»** er en sang av Lady Gaga, og den andre singelen fra hennes andre studioalbum *[[Born This Way]]*. Singelen ble lansert 15. april 2011.

## Format og sporliste

***Digital download**
# «Judas» – 4:09

***CD-singel**
#«Judas» – 4:10
#«Born This Way» (Twin Shadow Remix) – 4:19

***Judas – The Remixes**
# «Judas» (Goldfrapp Remix) – 4:42
# «Judas» (Hurts Remix) – 3:57
# «Judas» (Mirrors Une Autre Monde – Nuit) – 6:14
# «Judas» (Guena LG Club Remix) – 7:41
# «Judas» (John Dahlbäck Remix) – 6:01
# «Judas» (Chris Lake Remix) – 5:09
# «Judas» (R3HAB Remix) – 4:56

***Bonus track single**
# «Judas» (Thomas Gold Remix) – 5:32

***Judas – The Remixes Part 1**
# «Judas» (Goldfrapp Remix) – 4:42
# «Judas» (Hurts Remix) – 3:56
# «Judas» (Mirrors Une Autre Monde – Nuit) – 6:14
# «Judas» (Guena LG Club Remix) – 7:40

***Judas – The Remixes Part 2**
# «Judas» (Röyksopp's European Imbecile Mix) – 3:15
# «Judas» (John Dahlback Remix) – 6:00
# «Judas» (Chris Lake Remix) – 5:09
# «Judas» (R3HAB Remix) – 4:56
# «Judas» (Mirrors Une Autre Monde Mix – Jour) – 4:17

## Referanser
Basilique Notre-Dame de Fourvière

**Basilika Notre-Dame de Fourvière** (norsk: *Notredamebasilikaen på Fourvière-åsen*) er en (liten) basilika, reist på Fourvièrehøyden i Lyon. 

Kirken er oppført i romansk, nybysantinsk stil mellom 1872 og 1896. Karakteristisk er de store bysantinske korsene på kirketårnene. I kirkens indre finnes mosaikker, tresnitt og malerier.

Anlegget inneholder to kirker, den ene oppå den andre. Det øvre kirkerom er rikt ornamentert, mens det lavere har en enklere form. Fourvièrekirken er viet til jomfru Maria, som hevdes å ha reddet Lyon fra pesten i 1643.  En liten kirke ble dengang reist i takknemlighet. Hvert år viser befolkningen på nytt sin takknemlighet til jomfru Maria, ved å tenne lys over hele byen i det som kalles Fête des Lumières (lysfesten).

Basilika Notre-Dame de Fourvière regnes som ett av Lyons vartegn. Kirken er fra 1998 oppført på UNESCOs liste over verdens kulturarv sammen med andre historiske steder i Lyon. 

## Eksterne lenker
*
Juchitepec

**Juchitepec** er en kommune sørøst i delstaten México i Mexico. Den grenser til kommunene Chalco, Ayapango og Tenango del Aire i nord; Chalco og det administrative distriktet Milpa Alta (i Det føderale distriktet) i vest; kommunene Tepetlixpa, Totolapan og Tlalnepantla (de to siste i delstaten Morelos); og Amecameca, Ozumba, Tepetlixpa og Ayapango i øst.

Jucitepec hadde 23&nbsp;497 innbyggere i 2010. Den har et areal på 149,56 km².

Kommunens administrasjonssentrum er Juchitepec de Mariano Rivapalacio, som har om lag 16&nbsp;000 innbyggere. I tillegg til denne er det én annen landsby i kommunen, Cujingo, med i overkant av 6&nbsp;000 innbyggere.

Navnet Juchitepec kommer fra nahuatl Xochiltepetl, som betyr «Blomsteråsen».

## Referanser
Almoloya de Alquisiras

**Almoloya de Alquisiras** er en kommune og en landsby sør i delstaten México i Mexico, rundt 75 km fra delstatshovedstaden Toluca. Den har et areal på 167,38 km², og hadde 14&nbsp;856 innbyggere i 2010. Den ligger på en høyde av 3000 moh.

Navnet Almoloya er nahuatl og betyr «Stedet hvor det strømmer opp vann».

## Referanser
Ahja (elv)

**Ahja** er ei sideelv til den større elva Emajõgi i det sørøstre Estland, og er med sine 95 km blant landets lengre elver og den fjerde lengste bielv. Nedbørfeltet er på , og elva har om lag 88 meters høydeforskjell. 

Kildene er innsjøen Erastvere järv i høydedragene Otepää helt sørøst i Põlva fylke, og den renner derfra videre ut i elva Emajõgi om lag 9 km ovenfor dennes utløp i Peipussjøen. Den renner blant annet gjennom småbyene Vastse-Kuuste og Ahja, førstnevnte ved jernbanen fra Petseri til Tartu. Ved Ahja finner man utspringet Taevaskoja (Himmelkammeret), som er en bratt og mye besøkt naturformasjon.

Omgivelsene skifter mellom barskog, løvskog og myromåder, i Valgesoo-myren 5 km sør for byen Ahja er det satt opp et 24 meter høyt utkikkstårn for turgåere. Dette myrområdet utgjør en urstrømdal mellom småbyene Ahje og Kiidjärve, og har status som landskapsvernområde (10,4 km²)

Ahja er en av de mest populære rekreasjonsområdene for innbyggerne i Tartu, og regnes som en av de vakreste elvene i hele Estland. 

I 1951 ble det bygget et vannkraftverk midtveis i elva, ved Saesaare 6 km øst for tettstedet Kiidjärve. Dette skapte Saesaare-reservoaret, et langt og svingete kunstig reservoar som er svært populært for kanoturister. 


Ahja jõgi 2010 02.jpg
Taevaskoja - panoramio.jpg
Ahja jõgi Kiidjärvel.jpg
Kassimäe paljand.jpg
Ahja jõgi, Läänistel, 2008.jpg


## Referanser
Reima Salonen

**Reima Untamo Salonen** (født 19. november 1955 i Tövsala er en tidligere finsk friidrettsutøver (kappgang). Han er kjent for å ha vunnet 50&nbsp;km kappgang under EM 1982 i Athen. Han har også deltatt i tre OL for sitt land i 1980, 1984 og 1988.

## Eksterne lenker
*
Johannes H. Berg (1930–2010)

**Johannes** (Johs.) **Henrik Berg** (født 26. september 1930 i Oslo, død 23. mars 2010) var en norsk offiser, næringslivsmann og politiker (H).

Etter examen artium i 1949 tok Berg befalsskole i 1951, krigsskolen i 1954 og Hærens stabsskole i 1968. Han tjenestegjorde i Hæren i frem til 1971, og gikk ut av aktiv tjeneste med majors grad. Berg var også engasjert i Oslo Militære Samfund, og var ordfører i representantskapet i 1991–1998. Han ble æresmedlem i foreningen i 1999.

I det sivile arbeidet Berg frem til 1994 i oljeselskapet Fina. Der jobbet han med leting etter og utvinning av olje på Svalbard og i Nordsjøen, før han endte karrieren som informasjonsdirektør med ansvar for samfunnskontakt.

Berg var aktiv i Oslo Høyre fra 1949, og var en periode fylkespartiets nestleder. Han satt i Oslo bystyre i to perioder fra 1995 til 2003, der han var medlem av Kultur- og utdanningskomiteen.

Johs. Berg var ridder av den belgiske Kroneorden.

## Referanser
Johannes H. Berg (1797)

**Johannes Henrik Berg** (født 23. september 1797, død 12. september 1886) var en norsk embedsmann og politiker.

Berg var byfogd og byskriver i Fredriksstad. Han var valgt inn på Stortinget i periodene 1854–1856 og 1857–1858 for bykretsen Fredriksstad.

## Referanser




## Eksterne lenker
*
MS «Fjordglimt»

**MS «Fjordglimt»**, tidligere **MS «Tiderose»** er en katamaran bygget av Brødrene Aa i 2009 for Tide Sjø (senere Norled). Båten trafikkerer strekket mellom Stavanger og Ryfylke. Båten er søsterskipet til MS «Tidevind».

## Teknisk informasjon
*Byggeår: 2009
*Bygget av: Brødrene Aa, Hyen (byggenummer 257)
*Brutto RT: 179
*Netto RT: 71
*Lengde: 24,50 meter
*Passasjerkapasitet: 147
*Motor: 2x MAN DM, 1618 HK

## Historie
*2009: 23.04.: Levert som «Tiderose» for Tide Sjø AS (Tide ASA), Bergen
*2012: Jul.: Rederiet endret navn til Norled
*2018: Skiftet navn til "Fjordglimt"
*2018: Hovedmotorer er byttet til MTU 8V 2000 M72 720kW, SCR avgassrensesystem er montert.

## Referanser


## Kilder
* 
*Skipsrevyen: ''M/S «TIDEROSE»''

## Eksterne lenker
* 
*
Johannes Berg (1863–1935)

**Johannes Berg** (født 1. november 1863 i Vallersund, død 21. november 1935 i Aker) var en norsk gårdbruker, sjømann og politiker (H). Han var stortingsrepresentant for Sør-Trøndelag i to perioder 1922–1927, og Jøssunds ordfører 1903–1919.

## Liv og virke
Han var eldste sønn av Petter Andreas Berg og Henriette Margrethe Brodtkorb på Vallersund gård. Berg-familien hadde forgreninger ut over Trøndelagskysten, der de drev handel, sjøbruk og gårdsbruk. Johannes Berg gikk middelskole ved Trondheim katedralskole og sjømannsskole, drev fiske og seilte i både innenriks- og utenriksfart. Han overtok Vallersund gård etter sin far i 1890 og fortsatte en mangesidig virksomhet med gårdsdrift, fartøyer, notbruk, laksefiske, bankfiske, dampskipsekspedisjon og poståpneri, men solgte gården i 1917.

Berg satt i Jøssund herredsstyre fra 1898 til 1922, og var ordfører fra 1903 til 1919. I kraft av ordførervervet møtte han også i Sør-Trøndelag fylkesting, og ble valgt inn i fylkesutvalget. Han var blant Høyres fremste menn i Ytre Fosen valgkrets ved flere stortingsvalg først på 1900-tallet. Som stortingsrepresentant 1922–1924 og 1925–1927, valgt på fellesliste mellom Høyre og Frisinnede Venstre i Sør-Trøndelag fylke, satt han i Høyres stortingsgruppe. Han var medlem av Stortingets post- og telegrafkomité, der han i andre periode var nestformann.

Johannes Berg giftet seg med Johanne Elise Berge Esbensen, datter av handelsmann Peter Arendt Esbensen og hustru Karen Cappelen Berge i Vardø. De fikk to sønner og to døtre. Handelsmennene Arendt Nicolay Esbensen og Andreas Esbensen i Vadsø var hennes oldefar og grandonkel (farfars bror). Hennes bror, Wictor Esbensen, var hvalfanger og polarutforsker i Antarktis sammen med sin svigerfar Carl Anton Larsen. 

Johannes Berg flyttet til Drøbak i 1930 og senere til Grefsen i Aker. Han døde der i 1935. Han ble bisatt fra Gamle krematorium ved Vestre gravlund.

## Referanser


## Eksterne lenker
*
Idrettslaget Solid

**Idrettslaget Solid** (stiftet i 1945) er et idrettslag fra Sagvåg i Stord kommune, Hordaland, som driver med fotball, håndball, orientering, svømming og turn.

## Fotball
### Menn
A-laget i fotball for herrer spiller i 2011 i 5. divisjon, etter å ha rykket ned fra 4. divisjon i 2010. Laget spilte sist i 3. divisjon i 2006.

### Kvinner
A-laget i fotball for kvinner er i 2011 et samarbeidslag mellom Stord Idrettslag, Idrettslaget Trott og Solid, og spiller i 3. divisjon. Sist Solid stilte eget lag var da de vant sin 1. divisjonsavdeling i 1998, men trakk laget etter å ha tapt kvalifiseringskampene til Toppserien, mot Grand Bodø og Liungen.

## Skøyter
På slutten av 1940-tallet og frem til og med hele 1960-tallet var det en skøytegruppe i idrettslaget. Men skøytegruppa slo seg sammen med skigruppa fra 1958 og hadde da sammen felles gruppeleder.

## Referanser


## Litteratur

## Eksterne lenker
* 
* Arkiv etter Idrettslaget Solid (1945-1995)
Rocinha

**Rocinha** er den største favelaen i Rio de Janeiro i Brasil, og ligger i Rios sørsone mellom områdene São Conrado og Gávea. Den ligger på en bratt skråning med utsyn over São Conrado.

Rocinha har status som en egen bydel. Den hadde 69&nbsp;356 innbyggere i 2010. Den har et areal på 1,44 km².

13. november 2011 tok myndighetene kontroll over Rocinha etter at favelaen hadde vært styrt av narkotikakriminelle i over 30 år.

## Referanser
Dansk mesterskap i friidrett 1899

**Dansk mesterskap i friidrett 1899** var det sjette danske mesterskap i friidrett. Bare tre disipliner 150 meter, 1 mile løp og 1 km kappgang var på programmet.

:
## Eksterne lenker
* DAF i tall
Good Morning America

***Good Morning America*** (**GMA**) er et amerikansk aktualitetsprogram og talkshow som sender om morgenen på ABC, første gang 3.&nbsp;november 1975. Programmet sender i to timer på ukedagene, og fra 2004 begynte de med en times helgesendinger i tillegg. Programmet inneholder nyheter, værmeldinger og aktualiteter, og sendes fra Times Square Studios på Times Square i New York.

## Programledere
* David Hartman, (1975–1987)
* Nancy Dussault, (1975–1977)
* Sandy Hill, (1977–1980)
* Joan Lunden, (1980–1997)
* Charles Gibson, (1987–1998) og (1999–2006)
* Lisa McRee, (1997–1999)
* Kevin Newman, (1998–1999)
* Elizabeth Vargas, (1999)
* Cynthia McFadden, (1999)
* Connie Chung, (1999)
* Diane Sawyer, (1999–2009)
* Robin Roberts, (2005–idag)
* George Stephanopoulos, (2009–idag)

## Referanser


## Eksterne lenker
* 
*
Hjortahorgi

**Hjortahorgi** er et fjell i Voss kommune i Hordaland. Det har en høyde på  meter over havet. Fjellet har en primærfaktor på  meter, og er det 38. høyeste fjellet i Norge regnet etter primærfaktor.

## Fotnoter



## Referanser